# 2004ko Espainiako Itzulia

2004ko Espainia Itzulia :
| Datu orokorrak ||
| Lasterketa | 59. Espainiako Vuelta |
| Etapak | 21 |
| Datak | irailak 4 – 2004.eko irailak 26 |
| Luzera | 3.034 km |
| Herrialdea | Espainia |
| Irteera-lekua | Leon |
| Helduera-lekua | Madril |
| Taldeak | 21 |
| Parte-hartzaileak | 189 |
| Amaitu dutenak | 119 |
| Bataz besteko abiadura | 39,041 km/o |
| Emaitzak ||
| Txapelduna | Roberto Heras (Liberty Seguros) |
| Txapeldunordea | Santi Pérez (Phonak Hearing Systems) |
| Hirugarrena | Francisco Mancebo (Illes Balears-Banesto) |
| Puntukako sailkapena | Erik Zabel (T-Mobile) |
| Eskalatzailerik onena | Félix Cárdenas (Cafés Baqué) |
| konbinatuan onena | Roberto Heras (Liberty Seguros) |
| Talderik onena | Comunidad Valenciana-Kelme |
| ◀2003 | 2005▶ |
| | Dokumentazioa |
2004ko Espainiako Itzulia Itzuli Handi honen 59. edizioa izan zen. 2004ko irailak 4an hasi zen Leónen eta irailak 26an amaitu zen Madrilen, 21 etapatan banatutako 3034 kilometroko ibilbidea egin ondoren.
188 txirrindularik parte hartu zuten 21 taldetan banatuta.
Edizio hau ordura arteko menditsuenetako bat izan zen, eta mendate tontorrean amaitu ziren sei etapa izan zituen. Ez ziren ohiko tokiak bisitatu (Angliru eta Covadongako aintzirak Asturiasen kasuan) edo Pirinioak, baina bai ordura arte sekula igo gabeko beste mendate batzuk, Almeriako Calar Alto mendatea kasu.
27,7 kilometroko taldekako erlojupeko batekin hasi zen eta beste hiru banakako erlojupeko izan zituen, Sierra Nevadako 29 kilometroko kronoigoera horien artean.
Faborito nagusien artean Roberto Heras salamancarra, 2000 eta 2003ko edizioen garailea izan zena, Aitor González zumarragarra, 2002ko edizioaren garailea izan zena, eta Joseba Beloki lazkaotarra zeuden, azken hau zenbait lesioren ondoren berragertu zena. Atzerritarren artean Alexander Vinokurov eta egun batzuk lehenago erlojupeko proban olinpiar txapelduna izan zen Tyler Hamilton zeuden. Nabarmentzen zen beste bat urte horretako Italiako Giroa irabazi zuen Damiano Cunego zen, munduko txapeldunordea izan zen Alejandro Valverde murtziarrarekin batera.
Itzulia hasi baino bi egun lehenago, Francesco Casagrande (Lampre taldekoa) eta Carlos Román Golbano (Costa de Almería taldekoa), lasterketan parte hartzeko ezgaitzat joak izan ziren, hitz honen bidez, odol analisian hematokrito balio handiegiak eman dituzten txirrindulariak adierazten direlarik, ondorioz, EPOa hartu dutela susmatzen delarik, dopina egotzi ezin zaien arren. Txirrindulari guztiek kontrol hau irailak 1ean pasa zuten.

## Etapak

| Etapa | Data | Etapako hiriak | type | Luzera (km) | Etapako garailea | Sailkapen orokorreko liderra |
| 1 | Irak 4 | Leon – Leon | taldekako erlojupekoa | 28 | US Postal Service-Berry Floor | Floyd Landis |
| 2 | Irak 5 | Leon – Burgos | etapa laua | 207 | Alessandro Petacchi | Max van Heeswijk |
| 3 | Irak 6 | Burgos – Soria | etapa laua | 157 | Alejandro Valverde | Benoît Joachim |
| 4 | Irak 7 | Soria – Zaragoza | etapa laua | 167 | Alessandro Petacchi | Benoît Joachim |
| 5 | Irak 8 | Zaragoza – Morella | etapa gorabeheratsua | 186,5 | Denis Menxov | Manuel Beltrán |
| 6 | Irak 9 | Benicarló – Castelló de la Plana | etapa gorabeheratsua | 157 | Óscar Freire | Manuel Beltrán |
| 7 | Irak 10 | Castelló de la Plana – Valentzia | etapa laua | 165 | Alessandro Petacchi | Manuel Beltrán |
| 8 | Irak 11 | Almussafes – Almussafes | banakako erlojupekoa | 40,1 | Tyler Hamilton Víctor Hugo Peña | Floyd Landis |
| 9 | Irak 12 | Xàtiva – Sierra de Aitana | mendiko etapa | 170 | Leonardo Piepoli | Floyd Landis |
| 10 | Irak 13 | Alcoi – Xorret del Catí | mendiko etapa | 174,5 | Eladio Jiménez | Floyd Landis |
| 11 | Irak 14 | Sant Vicent del Raspeig – Caravaca de la Cruz | etapa laua | 165 | David Zabriskie | Floyd Landis |
| | Irak 15 | Atseden eguna | Atseden eguna | | | |
| 12 | Irak 16 | Almería – Calar Altoko Behatokia | mendiko etapa | 145 | Roberto Heras | Roberto Heras |
| 13 | Irak 17 | El Ejido – Málaga | etapa laua | 172 | Alessandro Petacchi | Roberto Heras |
| 14 | Irak 18 | Málaga – Granada | mendiko etapa | 167 | Santi Pérez | Roberto Heras |
| 15 | Irak 19 | Granada – Sierra Nevada | erlojupeko igoera | 29,6 | Santi Pérez | Roberto Heras |
| | Irak 20 | Atseden eguna | Atseden eguna | | | |
| 16 | Irak 21 | Olivenza – Cáceres | bitarteko etapa | 190 | José Julia | Roberto Heras |
| 17 | Irak 22 | Plasencia – La Covatilla | mendiko etapa | 170 | Félix Cárdenas | Roberto Heras |
| 18 | Irak 23 | Béjar – Ávila | mendiko etapa | 196 | Javier Pascual Rodríguez | Roberto Heras |
| 19 | Irak 24 | Ávila – Collado Villalba | bitarteko etapa | 142 | Constantino Zaballa | Roberto Heras |
| 20 | Irak 25 | Alcobendas – Navacerrada mendatea | mendiko etapa | 178 | José Enrique Gutiérrez | Roberto Heras |
| 21 | Irak 26 | Madril – Madril | banakako erlojupekoa | 28,2 | Santi Pérez | Roberto Heras |

## Kanpo estekak

* Datuak: Q1071704
* Multimedia: Vuelta a España 2004 / Q1071704